Auguste Boissonneau

**Auguste BOISSONNEAU** (26a de Julio 1802, Saumur – 7a de Julio 1883, Parizo) estis franca ornitologo kaj okulisto. Tiukampe li estis pioniro de okulprostezoj.

Kiel ornitologo, li estis taksonomia aŭtoritato de nombraj specioj indiĝenaj de tropika kaj subtropika Sudameriko. La genro de kolibroj nome *Boissonneaua* (Reichenbach, 1854) memorigas lian nomon, same kiel la specio *Pseudocolaptes boissonneautii* (stria tufvangulo), birdo priskribita de Frédéric de Lafresnaye en 1840.

## Ornitologiaj taksonoj priskribitaj de Boissonneau 
* Nigrabrusta montotanagro - *Cnemathraupis eximia*.
* Blunigra tanagro - *Tangara vassorii*.
* Blua kotingo - *Cotinga nattererii*.  
* Bronzvosta dornkolibro - *Chalcostigma heteropogon*.
* Sablobrusta montotanagro - *Dubusia taeniata*. 
* Kolringa inkakolibro - *Coeligena torquata*.
* Monta makroagelajo - *Macroagelaius subalaris*.
* Skarlatdorsa pego - *Piculus rivolii*.
* Brila florpikulo - *Diglossa lafresnayii*.
* Verdanigra kotingo - *Pipreola riefferii*.
* Verdabarba kaskokolibro - *Oxypogon guerinii*.
* Orventra inkakolibro - *Coeligena bonapartei*.
* Orfrunta parulio - *Myioborus ornatus*.
* Grizbrova aremono - *Arremon assimilis*.
* Metalverda tanagro - *Tangara labradorides*.
* Velurbrusta kolibro - *Lafresnaya lafresnayi*.
* Liphara atlapeto - *Atlapetes albofrenatus*.
* Palnuka atlapeto - *Atlapetes pallidinucha*.
* Kurtbeka kolibro - *Ramphomicron microrhynchum*.
* Ardeza atlapeto - *Atlapetes schistaceus*.
* Fuma arbustotirano - *Myiotheretes fumigatus*.
* Spadbeka kolibro - *Ensifera ensifera*
* Nordanda tukaneto - *Aulacorhynchus albivitta*.

## Kiel specimenkolektanto
En lia verko de 1837 ''Catalog d'oiseaux empaillés*, Boissonneau proponis birdfelojn por vendo al la Imperia Societo de Natursciencistoj de Moskvo. Inter liaj klientoj estis Côme-Damien Degland, kiu prizorgis la Musée Ornithologique de Come Damien Degland, Barono Frédéric de Lafresnaye, Jean Cabanis por la *Museum für Naturkunde zu Berlin*, la *Hof-Naturalienkabinett* en Vieno, Coenraad Jacob Temminck por la *Reichsmuseum für Naturgeschichte* kaj multaj pli. Krom la muzeoj, ankaŭ privataj kolektantoj aĉetis birdajn felojn, kiel George Loddiges kaj Benjamin Leadbeater. Poste, la Naturhistoria Muzeo en Londono akiris la materialon de Loddige.

## Parta bibliografio 
* *Nouvelles espèces d'Oiseaux-Mouches de Santa-Fé de Bogota*, Revue zoologique la Société cuviérienne, 1839, pp. 354–356.
* *Oiseaux nouveaux ou peu connus de Santa-Fé de Bogota*, Revue zoologique la Société cuviérienne, 1840, p. 2–8.
* *Nouvelle espèce du genre Pic*, Revue zoologique la Société cuviérienne, 1840, pp. 36–37
* *Oiseaux nouveaux de Santa-Fé de Bogota*, Revue zoologique la Société cuviérienne, 1840, pp. 66–71.
* *Recherche sur l'histoire des yeux artifisiels*, Annales de la Société de médecine de Gand, 1843.
* *Prothèse oculaire. Yeux artificiels mobiles de M. Boissonneau'', 1849.
* "Methode of complete and individual appropriation of artificial eyes comprising the different kinds of advertissements, with the wood cuts belonging to them. M. Auguste Boissonneau's moveable artificial eyes..." W. T. Soulby, 1853.
* ''De la Restauration de la physionomie chez les personnes privées d'un oeil'', 1859.

## Referencoj
Kategorio:Francaj ornitologoj